burgasdotpro/wikipedia huggingface dataset:
Amazonky (mytológia)

Amazonky (starogr. "Ἀμαζόνες" – "Amazones", ) boli v gréckej mytológii národom bojovných žien žijúcich pod Kaukazom, na severnom pobreží Malej Ázie, alebo na dnešnom Kryme. Ich praotcom bol boh vojny Ares.
Boli národom, ktorému vládli ženy. Tieto hrdé bojovníčky slúžili vo vojsku, kde sa cvičili v boji a jazde na koni. V tom čase zostávali pannami a až po skončení vojenskej služby sa vydávali a rodili deti. Hovorí sa, že aj potom nosili mužský odev a živili sa hlavne lovom. Verejná moc zostávala tiež v ich rukách. Naopak muži viedli domáci život s povinnosťami, aké zastávali inde vydaté ženy.
Meno Amazoniek je odvodené od slova "amazoi", to je bezprsé, pretože si vraj v mladosti odstraňovali jeden, alebo oba prsníky, aby im neprekážali pri streľbe z luku. Ich hlavnou zbraňou však bola sekera. Amazonkám vládla vždy kráľovná, ktorá ich viedla aj do boja, kde bojovali rovnako obratne a statočne ako muži.
Styky Grékov s Amazonkami boli takmer vždy až na malé výnimky vojnové. Podľa mýtov prvý bojoval s nimi Bellerofontes po ich v páde do Lýkie. Proti ich kráľovnej Hippolyte viedol vojenskú výpravu aj najväčší hrdina gréckych mýtov Herakles, sprevádzaný aténskym kráľom Théseom, ktorý si priviedol zajatú vodkyňu Amazoniek Antiopu a oženil sa s ňou. Keď ju však prišli jej družky oslobodiť, zamilovaná Antiopa s manželom bránila Atény a v boji zahynula. 
Posledný známy vojnový stav zažili Amazonky so svojou kráľovnou Penthesileiou, kedy prišli na pomoc obliehanej Tróji. Amazonky prišli do Tróje v deň, keď mal pohreb Hektor, syn trójskeho kráľa Priama. Trójania im pripravili také veľkolepé privítanie, aké sa ešte nevidelo. Kráľovná Penthesileia po privítaní vyhlásila, že smrť Hektora pomstí, chopila sa zbraní a v nepriateľských radoch hľadala jeho vraha achájskeho hrdinu Achillea. Potom sa s ním vrhla do zúrivého súboja na konci ktorého padla k zemi prebodnutá mečom. Pri páde jej spadla z hlavy prilba, Achilles uvidel jej krásnu vznešenú tvár a okamžite sa do nej šialene zaľúbil. Bolo už však neskoro, lebo meč zasiahol jej srdce. Amazonky potom dostali späť Penthesileine mŕtve telo, ale prísahou sa museli zaviazať, že už nikdy proti Grékom nepozdvihnú zbrane.
Aj keď starovekí grécki dejepisci píšu, že Amazonky boli historickým národom a podávajú to často s pozoruhodnými podrobnosťami, historická pravda je iná. Je však možné, že v týchto písomných záznamoch vidíme stopy už dávno zaniknutého matriarchálneho zriadenia.
Jarmila Lajčáková

Jarmila Lajčáková môže byť:
Suchoj

Suchoj (po rusky „suchý“) môže byť:
Vražda Rogera Ackroyda

Vražda Rogera Ackroyda () je detektívny román Agathy Christie, ktorý prvýkrát vyšiel v roku 1926 a ktorého hlavnou postavou je Hercule Poirot.
Obsah.
Pani Ferrarsovú, bohatú vdovu žijúcu v dedine King´s Abbot, nájdu mŕtvu. Miestny lekár Dr. Sheppard konštatuje, že išlo o samovraždu. V dedine bolo verejným tajomstvom, že sa mala vydať za prominentného obyvateľa dediny Rogera Ackroyda, len čo uplynie rok od smrti jej prvého manžela. Ackroyd pozve doktora na návštevu, pretože s ním chce hovoriť o smrti jeho nastávajúcej, a prezradí mu, že sa mu pani Ferrarsová priznala, že svojho manžela zabila a niekto z dediny ju teraz vydieral. Počas rozhovoru prinesie Ackroydovi sluha list, ktorý napísala pani Ferrarsová tesne pred svojou smrťou. Zrejme v ňom označila práve onoho vydierača. List si však Ackroyd prečíta až po odchode Dr. Shepparda. Ten je o hodinu neskôr privolaný späť do domu. Rogera Ackroyda našli v jeho pracovni prebodnutého. Do susedstva Dr. Shepparda sa prisťahoval Hercule Poirot, ktorý sa tu rozhodol usadiť na dôchodok.
Zaujímavosť.
Agatha Christie v románe "Vražda Rogera Ackroyda" porušila tzv. Desatoro správnej detektívky (Knoxov kódex), ktorým sa pred ňou riadili všetci autori detektívok. Aj napriek tomu sa však táto kniha zaradila medzi jej najznámejšie detektívky.
Adaptácie.
V roku 2000 natočila túto knihu spoločnosť London Weekend Television v hlavnej úlohe s Davidom Suchetom.
Paddy Barnes

Patrick Barnes (* 9. apríl 1987, Belfast, Severné Írsko, Spojené kráľovstvo), známejší pod prezývkou Paddy Barnes, je írsky boxer z Belfastu, zo Severného Írska. Reprezentoval Írsko v ľahkej mušej váhe na Letných olympijských hrách 2008 v Pekingu, kde získal bronzovú medailu. Na Letných olympijských hrách 2012 získal bronzovú medailu tiež.
Kariéra.
V rokoch 2005 – 2007 vyhral titul írskej oblasti Ulster. V roku 2006 stál vo finále proti Jimmimu Moorovi z klubu Svätého Františka v Limericku. Vyhral titul All-Ireland Championship v rokoch 2007 a 2008. 
V roku 2007 sa konali Majstrovstvá Európy, no Barnes utrpel zranenie oka a ďalej nepokračoval. Neskôr v júli súťažil v Commonwealth Federation Championship v Liverpoole, kde získal zlatú medailu vo svojej kategórii, keď porazil Inda Nanao Singha. 
Na Majstrovstvách sveta World Amateur Boxing Championships v roku 2007 v Chicagu skončil Barnes vo štvrťfinále, kde prehral s Číňanom Zou Shimingom. Účasťou vo štvrťfinále však splnil kvalifikačný limit na Letné olympijské hry 2008, kde sa mu podarilo získať bronzovú medailu.
Polybos

Polybos (starogr. "Πόλυβος" – "Polybos", ) môže byť:
Spomienka na smrť

Spomienka na smrť alebo Jed v šampanskom ( alebo "Sparkling Cyanide") je detektívny román Agathy Christie, ktorý prvýkrát vyšiel v roku 1945.
Obsah.
Už takmer rok ubehol od smrti Rosemary Bartonovej a za tú dobu sa v mysli jej manžela George Bartona pocit, že jej nečakaná a strašná smrť nebola samovražda, iba zmenil v istotu. Rosemary našla smrť na oslave narodenín usporiadanej na jej počesť v reštaurácii Luxembourg. Náhle spadla dopredu a v strašných kŕčoch zomrela. Vzhľadom na to, že sa v jej kabelke našiel arzenik a zistilo sa, že deň pred svojou smrťou bola veľmi skľúčená, predbežné vyšetrovanie takmer s istotou určilo, že spáchala samovraždu. Nasledujúce mesiace však záver vyšetrovania rozhodne nepotvrdili. Keď jej manžel obdržal dva anonymné, ohováračné listy, ktoré otvorene vyhlasovali, že bola zabitá, je naopak ešte pevnejšie presvedčený, že bola v skutočnosti zavraždená. Barton sa obráti so svojim podozrením na priateľa, plukovníka Johnyho Racea, a keďže stále v duchu rozoberá manželkinu smrť, uvedomí si, že rozhodne existuje dostatok podozrivých, aby sa mohlo začať vyšetrovanie vraždy. Barton má v úmysle pripomenúť prvé výročie manželkinej smrti veľmi zvláštnym spôsobom. Usporiada v reštaurácii Luxembourg oslavu, ktorá je priamou rekonštrukciou pôvodnej narodeninovej oslavy. Pozve tých istých hosťov a oznámi, že o pol desiatej sa odohrá niečo dôležité. V určenú hodinu zhasnú svetlá, hostia vstanú, aby si pripili na pamiatku Rosemary, a George Barton padá mŕtvy, otrávený kyanidom. 
Adaptácie.
V roku 1983 natočila túto knihu spoločnosť CBS Television.
Veľká cena Nemecka 2012

Veľká cena Nemecka 2012 (formálne Formula 1 Grosser Preis Santander von Deutschland) boli preteky Formule 1, ktoré sa konali dňa 22. júla 2012 ako 10. kolo sezóny 2012. Potom, ako sa v roku 2011 konali na okruhu Nürburgring, sa v roku 2012 opäť vrátili na Hockenheimring v Bádensku-Württembersku. Bola to 33. Veľká cena Nemecka na tomto okruhu.
Meritaton

Meritaton alebo Merit Aton (* Téby?) bola egyptská princezná a neskôr manželka a spoluvládkyňa faraóna 18. dynastie Egypta, Smenchkareho. Zastávala pozíciu manželky faraóna Smenchkareho. Jej meno v preklade znamená:"„Tá, ktorá je milovaná Atonom“". 
Aton bol staroegyptský boh slnka. Vieru v neho (ako jediného boha) presadzoval jej otec faraón Achnaton. Uctievanie Atona ustalo po faraónovej smrti. 
Rodina.
Meritaton bola prvá zo šiestich dcér, ktoré sa narodili faraónovi Achnatonovi a jeho manželke Nefertiti. Jej sestry boli Meketaton, Ankhesenpaaton, Neferneferuaton Tasherit, Neferneferure a Setepenre. Je známe, že sa neskôr vydala za faraóna Smenchkareho. Nezachovali sa údaje o tom, že Meritaton mala potomkov.
Život.
Narodila sa na začiatku vlády jej otca. Kráľovská rodina, sa presťahovala do nového hlavného mesta založeným jej otcom, Achnatonom. Za vlády Achnatona bola často predstavovaná ako najstaršia zo šiestich dcér. Jej postava sa objavila na maľbách v chrámoch, hrobkách a súkromných kaplnkách. Je tiež uvedená v diplomatických listov, pod menom Mayati.
Diskografia Andreja Šebana

Diskografia slovenského gitaristu, skladateľa, hudobného producenta a speváka Andreja Šebana primárne pozostáva z jeho sólových albumov, z ktorých niektoré boli vytvorené v spoluautorstve s inými hudobníkmi, a z albumov (prípadne SP, EP či DVD) skupín, ktorých bol Šeban stálym členom – Demikát, Banket, Burčiak, Accidents Happen, Po piči front (PPF), Free Faces a Chill Pill. 
V zozname sú zahrnuté aj mimoalbumové skladby i scénická hudba do filmov a rozhlasových hier. Významnú časť diskografie tvorí súpis hudobných titulov iných interpretov, na ktorých sa Andrej Šeban podieľal ako hudobník, skladateľ, producent, či spevák. 
Diskografia so skupinou Banket.
LP.
Pôvodné:
Exportné:
Výberové:
Tajomný cyprus

Tajomný Cyprus alebo Smutný cyprus () je detektívny román Agathy Christie, ktorý prvýkrát vyšiel v roku 1940 a jeho hlavnou postavou je Hercule Poirot.
Obsah.
Elinor Carlisleová stojí v súdnej sieni a rozhodným hlasom prehlasuje, že nenesie žiadnu vinu na vražde Mary Gerrardovej, ku ktorej došlo 27. júla v sídle Hunterbury v Maidensforde. Súdny proces sa rozbehne a Elinor v duchu rozmýšľa o podivných udalostiach, ktoré ju priviedli do nezávideniahodnej situácie.
Pred nejakým časom dostala Elinor anonymný list, v ktorom stálo, že sa niekto snaží votrieť do priazne jej tety Laury Welmanovej a objaviť sa tak v jej poslednej vôli. Elinor takýto vývoj znepokojuje, a tak sa spolu s priateľom Roddym vyberie do Hunterbury, aby ochránili svoje záujmy a aj preto, lebo majú svoju starú tetu radi.
Keď dorazia do Hunterbury, Elinor ihneď spozná, čo zjavne ohrozuje jej šťastie. Stará pani Welmanová si až príliš obľúbila Mary Gerrardovú, dcéru správcu. Elinorino znepokojenie ešte vzrastie, keď Roddy začne nachádzať v mladej žene nepopierateľné zaľúbenie.
Teta Laura práve prežila mŕtvicu a počas noci po druhom záchvate zomrie. Keďže teta žiadny závet nezanechala, Elinor zdedí celý majetok a rozhodne sa, že bude veľkorysá. Dokonca vyplní aj posledné prianie tety Laury, podľa ktorého má Mary získať dvetisíc libier. No pre Elinor znamená jej vlastná veľkorysosť veľkú obeť, pretože ju stále mučí obraz Roddyho, bláznivo zamilovaného do Mary.
Elinor zruší svoje zasnúbenie z Roddym kvôli jeho citom k Mary, ale znova sa zachová k Mary zdvorilo, keď ju spolu so sestrou Hopkinsonovou, miestnou ošetrovateľkou, pozve k sebe na olovrant. Onedlho po jedle však Mary zomiera na otravu. Vzhľadom na to, že Elinor pripravovala obložené chlebíčky a k vražde mala pádny motív, podozrenie okamžite padá na ňu. Polícia má v prípade jasno a Elinor je zatknutá. Doktor Peter Lord, ktorý je do Elinor zamilovaný, odmieta uveriť, že by bola schopná spáchať vraždu, a požiada preto o pomoc Hercula Poirota.
Adaptácie.
Tento román bol natočený v roku 2003 a hlavnú úlohu si zahral David Suchet.
Šen-čou 8

Šen-čou 8 ( – "Šen-čou pa chao"; doslova: „"Božská loď číslo osem"“) bol čínsky nepilotovaný kozmický let, pri ktorom kozmická loď typu Šen-čou prvýkrát uskutočnila experimentálne spojenie s čínskou kozmickou stanicou Tchien-kung 1.
Priebeh letu.
Bezpilotná loď Šen-čou 8 štartovala z kozmodrómu Ťiou-čchüan v utorok ráno 1. novembra 2011 o 05:58:10,430 miestneho času (31. októbra o 21:58:10,430 svetového času) pomocou nosnej rakety Čchang-čeng CZ-2F/G, ktorá loď typu Šen-čou vyniesla na počiatočnú obežnú dráhu Zeme vo výške 200,0 – 329,8 km. Neskôr loď začala uskutočňovať orbitálne manévre, ktoré ju začali približovať k stanici Tchien-kung 1. Dňa 2. novembra o 17:36 UTC došlo na nočnej strane planéty v plne automatickom režime k prvému úspešnému spojeniu so stanicou. Loď ostala k stanici pripojená do 14. novembra, keď sa od nej o 11:28 UTC odpojila, vzdialila na 140 metrov a následne o 12:00 UTC sa opätovne k stanici úspešne pripojila, tentokrát nad osvetlenou stranou planéty. K definitívnemu odpojeniu od stanice došlo 16. novembra o 10:30 UTC a k úspešnému návratu na Zem nasledujúci deň, 17. novembra o 11:32:30 UTC (19:32:30 miestneho času), v čínskej provincii Vnútorné Mongolsko.
Deathrock

Deathrock alebo death rock je termín používaný na označenie subžánru punk rocku, ktorý obsahuje hororové prvky a strašidelnú atmosféru, a ktorý vznikol na Západnom pobreží USA v roku 1979.
Charakteristika.
Termín "death rock" bol prvýkrát použití v 50. rokoch na popísanie tematicky podobného žánru rock and rollu, ktorý začal skladbou „Endless Sleep“ od Jody Reynolds v roku 1958 a skončil skladbou „Last Kiss“ od J. Franka Wilsona v roku 1964. Názov deathrock vznikol v roku 1979 kvôli popísaniu zvuku rôznych punk rockových skupín západného pobrežia USA.
Deathrockové skladby používajú jednoduché akordy opakujúce sa gitarové zvuky, basovú gitaru v popredí a bicie, ktoré zdôrazňujú opakované, post-punkové beaty v takte 4/4. Na vytvorenie atmosféry sú niekedy použité škrípajúce zvuky gitary. Texty môžu byť rozdielne, ale typické su introspektívne a surrealistické s podielom tmavých tém samoty, rozčarovania, straty, depresie, života, smrti atď.
Bisaltes

Bisaltes alebo Bisaltés (starogr. "Βισάλτης" – "Bisaltes; iný prepis: Bisaltés") môže byť v gréckej mytológii:
Cyklistika na Letných olympijských hrách 2012 – Preteky s hromadným štartom – muži

Preteky s hromadným štartom mužov budu prebiehať v sobotu 28. júla 2012 na Regent's Park. Preteky budu merať 250 kilometrov. Bude štartovať 145 cyklistov okrem Petra Sagana .
Majstrovstvá sveta v ľadovom hokeji žien 2013

Majstrovstvá sveta v ľadovom hokeji žien 2013 boli 16. majstrovstvá sveta v ľadovom hokeji žien, ktoré sa konali v dňoch 2.–9. apríla 2013 v kanadskom hlavnom meste Ottawa. Titul majsteriek sveta z roku 2012 obhajovali hokejistky usporiadajúcej krajiny, ktoré vo finále podľahli reprezentácii Spojených štátov.
Základné skupiny.
Osem účastníkov Top divízie bolo rozdelených do dvoch základných skupín:
Po skončení základných skupín šampionát pokračoval rovnakým systémom ako na MS 2012. Prví dvaja zo skupiny A postúpili priamo do semifinále. Tímy na 3. a 4. mieste v skupine A a prví dvaja zo skupiny B vytvorili dve štvrťfinálové dvojice systémom 3A–2B a 4A–1B. Družstvá umiestené na 3. a 4. mieste v skupine B, ktorá bola na základe výsledkov MS 2012 výkonnostne slabšou, odohrali v dňoch 6. a 8. (9. apríla sa už hrať nemuselo) stretnutia o záchranu v Top divízii systémom troch stretnutí (na dva víťazné zápasy).
Stretnutia o záchranu.
Konečný stav série.
 –   2 : 0
Nižšie výkonnostné kategórie.
Ďalších 27 ženských hokejových reprezentácii bojovalo o postup do vyšších divízií a o zotrvanie vo svojich terajších divíziách v týchto piatich výkonnostných kategóriách:
Pozri aj.
Majstrovstvá sveta v ľadovom hokeji žien do 18 rokov 2013
Cochise (singel)

„Cochise“ je debutový singel americkej rockovej skupiny Audioslave z rovnomenného debutového albumu, ktorý vyšiel v roku 2002 s bielym a s čiernym obalom. Rozdiel medzi týmito verziami je v tom, že čierna verzia obsahuje iba skladbu „Cochise“, kým biela verzia obsahuje skladbu „We Got the Whip“, koncertnú verziu skladby „Gasoline“ a hudobné video „Cochise“.
Kenta Kobashi

Kenta Kobashi (, * 27. marec 1967, Fukuchiyama, Kyoto, Japonsko) je japonský profesionálny wrestler momentálne pôsobiaci v spoločnosti Pro Wrestling Noah. V rokoch 1988 – 2000 bol súčasťou All Japan Pro Wrestling, kde sa stal jedným z najuznávanejších japonských wrestlerov histórie.
Zoznam významných svetových fagotistov

Toto je zoznam významných svetových fagotistov klasickej hudby. Zoznam je možné dopĺňať.
Theofané

Theofané (iné názvy: Theofana, Teofana, Teofané; starogr. "Θεοφάνη" – "Theofané", ) je v gréckej mytológii dcéra Bisalta, matka zlatého barana.
Theofané dcéra Bisalta bola natoľko krásna, že sa o jej ruku uchádzali pytači zo všetkých kútov sveta. Do Theofany sa však zaľúbil aj boh morí Poseidón a ten aby ju pred dotieravými pytačmi ochránil, uniesol ju na ostrov Krommyousa. Neodbytní pytači ju však našli aj tam, preto Poseidón premenil dievča na ovcu, sám seba na barana a všetkých obyvateľov ostrova na zvieratá. Vzhľadom na to, že potom začali pytači porážať na ostrove zvieratá, premenil ich na vlkov.
Plodom lásky Poseidóna a Theofany sa potom stal baran so zlatým rúnom, ktorý neskôr na príkaz Nefely uniesol jej deti do ďalekej Kolchidy. Jej dcéra Hellé z neho cestou spadla do mora, ale syn Frixos na ňom do Kolchidy priletel. Tam sa ho ujal kráľ Aiétes, ktorý zlatého barana obetoval najvyššiemu bohu Diovi. Získanie rúna zo zlatého barana sa stalo po rokoch cieľom slávnej výpravy Argonautov.
Bisaltes (mytológia)

Bisaltes alebo Bisaltés (starogr. "Βισάλτης" – "Bisaltes; iný prepis: Bisaltés") je v gréckej mytológii otec Theofany, matky zlatého barana.
Bisaltes bol otcom krásnej Theofany o ktorej ruku sa uchádzalo mnoho pytačov. Zaľúbil sa do nej aj sám boh Poseidón, ktorý ju následne uniesol pred dotieravými mužmi na ostrov, premenil ju na ovcu a seba na barana. Z tejto lásky sa potom zrodil baran so zlatým rúnom.
Neue Deutsche Welle

Neue Deutsche Welle (po slovensky" Nová nemecká vlna", často skracované na NDW) je žáner nemeckej hudby pôvodne odvodený z punk rocku a new wave. Termín "Neue Deutsche Welle" bol prvýkrát vytvorený žurnalistom Alfredom Hilsbergom, ktorého článok o hnutí zvanom "Neue Deutsche Welle — Aus grauer Städte Mauern" bol publikovaný v nemeckom časopise "Sounds" v roku 1979.
Pod lampou

Pod lampou (neskôr ako Večer pod lampou) je televízna diskusná relácia českej televízie TV Noe. Relácia sa zaoberá vedeckými, politickými, kultúrnymi a aktuálnymi spoločenskými témami, ktoré diskutuje moderátor s pozvanými hosťami.
Relácia vznikla v Slovenskej televízii, začínala na kanáli STV2 (20042007), po zrušení tohto vysielania bola v Rádiu FM (20082009), potom v televízii JOJ Plus (20092010) a opäť na Dvojke (20112012). Medzičasom bola zverejňovaná aj pomocou crowdfundingu na sociálnych sieťach a YouTube. Od roku 2015 ju vysiela televízia TV Noe.
Hlavnou osobnosťou, moderátorom relácie, je Štefan Hríb.
Začiatky na Dvojke.
Relácia "Pod lampou" vznikla v roku 2004 ako nový formát verejnej televíznej diskusie. Pri jej vzniku stáli Štefan Hríb a novinár Juraj Kušnierik. Dostala priestor k vysielaniu na druhom, artovejšom kanáli verejnoprávnej Slovenskej televízie za riaditeľa Richarda Rybníčka.
V januári 2007 bolo vysielanie relácie v Slovenskej televízii zastavené, pretože sa nevenovala plánovanej téme, ale situácii v televízii − s hosťami Eugenom Kordom a Martinom Mojžišom sa moderátor venoval diskusii o odvolaní Eugena Kordu z postu šéfredaktora relácie "Reportéri STV".
Po ukončení vysielania relácie "Pod lampou" začal Štefan Hríb moderovať rozhlasovú reláciu Bez lampy_FM na Rádiu_FM.
V rokoch 20092010 moderoval Štefan Hríb diskusnú reláciu Lampa v televízii JOJ Plus.
Znova na Dvojke.
V roku 2011 vysielanie relácie opätovne obnovil Rozhlas a televízia Slovenska (niekdajšia STV), tentokrát v zmluvnom vzťahu s vydavateľstvom W Press pod názvom Večer pod lampou.
Televízia sa na konci roku rozhodla nepokračovať v zmluvnom vzťahu, pretože v rozhodnutí z 20. decembra 2011 obdržala od Rady pre vysielanie a retransmisiu pokutu vo výške 50 000€ za názorovo nevyváženú diskusiu zo dňa 23. júna 2011 ku kauze vraždy Ľudmily Cervanovovej.
Podľa rozsudku Najvyššieho súdu Slovenskej republiky z roky 2013, ktorý pokutu potvrdil, došlo k „nezabezpečeniu všestrannosti informácií a názorovej plurality v rámci programovej služby“ tým, že v relácii popri hosťoch (odsúdení z tejto kauzy) nedostali priestor na vyjadrenie ani prokurátori, ani forenzný psychológ z tejto kauzy, a bolo tým dotknuté ich právo na ochranu ľudskej dôstojnosti.
Spolupráca tvorcov relácie s RTVS bola koncom roka 2014 opätovne ukončená.
Crowdfunding a súčasnosť.
Relácia je v súčasnosti vysielaná vďaka tzv. crowdfundingu, teda za vyzbierané finančné príspevky dobrovoľníkov, pod názvom „"Jedno euro za jedno Pod lampou".“ Podľa niektorých zdrojov cena jedného vysielania dosahuje náklady vo výške 3 000€. Takto vzniknutá relácia je uverejňovaná na webovej stránke časopisu .týždeň, príslušnom kanáli YouTube.
Od 14. mája 2015 ju televízne vysiela česká TV Noe.
Svetové hry

Svetové hry sú medzinárodné multi-športové podujatie, usporadúvané každé 4 roky v neolympijských športoch, pod dohľadom Medzinárodnej asociácie Svetových hier (IWGA). Zúčastňujú sa ho športovci z celého sveta, ktoré sú členmi Medzinárodného olympijského výboru (MOV). 
Dejiny.
Myšlienka organizovania Svetových hier vznikla rok pred prvými svetovými hrami, v roku 1980. IWGA vtedy združovala 12 medzinárodných športových federácií. Prvé hry boli usporiadané v americkej Santa Clare v roku 1981. 
Športy.
V celej histórii Svetových hier sa predstavilo 67 športov. Niektoré z nich boli neskôr zaradené do programu Olympijských hier (napr. triatlon), iné boli z OH vyradené (napr. bejzbal, preťahovanie lanom). Špecifikom Svetových hier je možnosť zaradenia športu/športov hostiteľskou krajinou, ktorý nie je na oficiálnom zozname športov IWGA. Takýto šport sa nazýva ukážkový, a nie sú v ňom víťazi oceňovaní medailami. Medzinárodná federácia daného športu ale musí byť členom IWGA. V každej hostiteľskej krajine môžu byť ukážkové športy iné.
1 Ukážkový šport v 1993
2 Ukážkový šport v 1989
3 Ukážkový šport v 1985
4 Ukážkový šport v 1981 a 1985
5 Ukážkový šport v 2001
Laios

Laios alebo Láios (starogr. "Λάιος" – "Laios", ) môže byť v gréckej mytológii:
Chlorid nikelnatý

Chlorid nikelnatý (NiCl2) je v bezvodom stave zlatožltá hygroskopická práškovitá látka. V závislosti na hydratácii sa mení jeho farba. Je dobre rozpustný vo vode a tiež metanole, etanole, glycerole a dietyléteri. Dihydrát tvorí hnedožlté, tetrahydrát žltozelené a hexahydrát sýto zelené kryštály. V prírode sa zriedkavo vyskytuje v podobe hexahydrátu ako minerál nikelbischofit. Chlorid nikelnatý je východiskovou zlúčeninou pre ďalšie nikelnaté zlúčeniny i chemické syntézy. Rovnako ako ďalšie zlúčeniny niklu je karcinogénny.
Výroba.
Chlorid nikelnatý sa získava premývaním zvyškov po výrobe niklu kyselinou chlorovodíkovou a priemyselne potom priamou syntézou chlóru a niklu.
Pre získanie bezvodej soli z hexahydrátu nemožno využiť tepelnú dehydratáciu. Najvýhodnejšie je vysušiť ho pomocou tionylchloridu (SOCl2) za tepla alebo za zahrievania v prúde plynného chlorovodíka HCl:
Dehydratácia je sprevádzaná zmenou farby zo zelenej na žltú.
Využitie.
Chlorid nikelnatý a jeho hydráty sa využívajú v organickej syntéze.
Ako slabá Lewisova kyselina napr. pre regioselektivnú izomerizáciu diénov:
BMW rad 7 (E32)

BMW E32 je luxusný automobil radu 7, ktorý v rokoch 1986 až 1994 vyrábala nemecká automobilka BMW. Sedem rokov po uvedení rady 7, v júli 1986 bola uvedená druhá generácia radu 7, známa ako E32. Zameraný na vysoké spracovanie luxusného trhu ponúkal automobil niektoré z vtedajších inovácií v automobilovej technológii a tiež nový motor V12. Niektoré z luxusných výbav modelu E32 zahŕňali palubný telefón a fax, chladiacu priehradku na víno, dvojité okná, systém regulácie preklzovania. Model E32 (750i) bol prvým automobilom značky BMW, ktorý dosiahol rýchlostný limit 250 km/h, ktorý zaviedla automobilka BMW.
Automobil bol v ponuke tiež v predĺženej verzii (označovanej písmenom "L", z nemeckého "Lang"), ktorá bola oproti klasickej verzii predĺžená o 11,4 centimetra, čím sa zväčšil priestor pre nohy pasažierov sediacich na zadných sedadlách, a to predĺžením zadných dverí a karosérie v tomto mieste.
Modely Alpina.
Nemecká tuningová spoločnosť Alpina vyrábala 3 hlavné modely na základe série E32. Tie boli B11 3.5 (3 motorové verzie), B11 4.0 a B12 5.0. Okrem upravených motorov a pruženia boli rozpoznateľné bodykitom, pruhovaním a značkovými diskami kolies Alpina.
Argentínske národné inline hokejové družstvo žien

Argentínske národné inline hokejové družstvo žien je ženský národný inline hokejový tím Argentíny, ktorý ho reprezentuje v medzinárodných inline hokejových súťažiach a zápasoch. Funguje pod záštitou Argentínskej asociácie ľadového a inline hokeja (AAHHL). Družstvo sa prvýkrát predstavilo až na majstrovstvách sveta FIRS v roku 2012, ktoré sa konali v Kolumbii. Svoje prvé medzinárodné vystúpenie absolvovalo už ale v roku 1998 na turnaji v americkom Las Vegas, kde sa stretlo s 20 klubovými výbermi z USA a Kanady. Najlepšie umiestnenie, ktoré dosiahlo na majstrovstvách sveta, bolo 6. miesto v rokoch 2012 a 2015.
Laios (syn Labdaka)

Laios alebo Láios (starogr. "Λάιος" – "Laios", ) je v gréckej mytológii syn a nástupca tébskeho kráľa Labdaka a vnuk zakladateľa TébKadma. 
Laios sa oženil sa s Iokastou, dcérou hrdinu Menoikea. Deti s ňou nechcel mať, pretože podľa veštby sa od nich mal dočkať záhuby. Keďže ale nechcel ostať bez následníka, uniesol Chrysippa, syna élidskeho kráľa Pelopa. Chrysippos však onedlho spáchal samovraždu (podľa inej verzie ho zabili jeho bratia Atreus a Thyestes). Kráľ Pelops preto Laiovi vyslovil kliatbu, aby zahynul rukou svojho syna.
Keď sa Iokaste po mnohých rokoch narodil syn, kráľ Laios dieťa z obavy pred veštbou rozkázal otrokovi pohodiť v lese. Aby sa náhodou nezachránilo zviazal mu remeňom nohy a poranil chodidlá. Otrok sa však nad dieťaťom zľutoval, dal ho pastierovi, ktorý ho odovzdal svojmu pánovi korintskému kráľovi Polybovi. Ten ho prijal za vlastného a dal mu meno Oidipus. Keď Oidipus dospel, pátral po svojom pôvode. Vo veštiarni v Delfách sa od Pýtie o svojej minulosti nič nedozvedel, ale predpoveď do budúcnosti bola desivá: zavraždí vraj svojho otca a ožení sa s vlastnou matkou.
Polyba a jeho manželku Meropé považoval za svojich rodičov, preto sa k nim už nevrátil a vydal sa do Téb. Na ceste v úzkej rokli stretol starca na voze, ktorému sa vyhol, ale keďže sa to jeho kočišovi nezdalo dosť rýchle, švihol ho bičom. Oidipus mu to okamžite vrátil, ale potom ho udrel palicou starec a nahnevaný Oidipus starca následne udrel takou silou, že sa proroctvo naplnilo. Zabil neznámeho starca bez toho, aby tušil, že to bol kráľ Laios, jeho otec. Neskôr si vzal za ženu vlastnú matku, Laiovu vdovu Iokasté.
Kliatba élidského kráľa Pelopa sa vyplnila a postihla Laiov rod až do tretieho pokolenia. Jej konečným dôsledkom bola nakoniec vojna, ktorá privodila pád mocných a pyšných Téb.
Majstrovstvá Európy v basketbale mužov 2013

Majstrovstvá Európy v basketbale mužov 2013 boli v poradí 38. majstrovstvá Európy v basketbale mužov, ktoré organizuje Európska basketbalová federácia (FIBA Europe). Konali sa v piatich slovinských mestách: Ľubľana, Koper, Novo mesto, Jesenice a Ptuj od 4.22. septembra 2013, za účasti 24 tímov. Naposledy sa ME mužov konali v Juhovýchodnej Európe v roku 2005, keď ich hostilo Srbsko a Čierna Hora. Svoj prvý titul získali hráči Francúzska, ktorí vo finále zdolali Litvu. Obhajcovia titulu zo Španielska skončili bronzoví.
Majstrovstvá tiež slúžili ako kvalifikácia na Majstrovstvá sveta 2014, ktoré sa uskutočnia v Španielsku. Kvalifikovalo sa na ne 6 najlepších družstiev.
Voľby.
O organizáciu ME 2013 sa uchádzalo 6 krajín: Bosna a Hercegovina, Česko, Chorvátsko, Nemecko, Slovinsko a Taliansko. Iba 2 krajiny, Slovinsko a Taliansko, však poslali do FIBA Europe oficiálne prihlášky. Taliansko ale v októbri 2010 svoju kandidatúru stiahlo. Rozhodnutie o pridelení organizácie Slovinsku padlo v decembri 2010 v Mníchove, v sídle FIBA Europe. 
Nasadenie do výkonnostných košov.
Pozn: V zátvorke je uvedené aktuálne umiestnenie v medzinárodnom rebríčku FIBA v roku 2012.
Výsledky.
Základné skupiny.
Skupina A.
Ľubľana (Hala Tivoli)
Skupina B.
Jesenice
Skupina C.
Celje
Skupina D.
Koper
Nadstavbové skupiny.
Ľubľana (Arena Stožice)
Play-off.
Ľubľana (Arena Stožice)
Hroziaci prst

Hroziaci prst () je detektívny román Agathy Christie, ktorý prvýkrát vyšiel v roku 1942. Hlavnou postavou románu je slečna Marplová.
Obsah.
Mladý pilot Jerry Burton, ktorý prežil pád lietadla a neskôr prežil päť mesiacov úzkostného čakania, či bude môcť ešte vôbec niekedy chodiť, sa ku svojej veľkej radosti dozvedá, že nezostane bezmocným invalidom. Aj tak však má pred sebou zdĺhavé obdobie rehabilitácií a rekonvalescencií. "Dobrý vzduch, pohodlný život, nič nerobiť - to je jediný recept. Tvoja sestra dá na teba pozor. Jesť spať a vegetovať ako rastlinná ríša," povie Jerrymu jeho doktor a zároveň dobrý priateľ. Sestra sa volá Joanna a miesto, ktoré si Jerry zvolil pre svoje uzdravenie, je vilka Little Furze na predmestí Lymstocku. Onedlho po tom, čo sa Burtonovci usadia vo svojom dome, dostanú list s miestnou poštovou pečiatkou a na stroji písanou adresou. Dlhý list je veľmi vulgárny anonym, obviňujúci, že Jerry a Joanna majú v skutočnosti pomer. Keď je u Jerryho na návšteve miestny lekár Griffith, vyjde najavo, že niekoľko ľudí dostalo podobné listy, vrátane samotného Griffitha a miestneho advokáta Symmingtona. Ešte niekoľko nasledujúcich dní prichádzajú ďalšie listy a obvinenia v nich sú stále odpornejšie a niektoré, ako sa medzi ľuďmi šepká, sú obzvlášť trefné. Nakoniec jeden z listov zájde tak ďaleko, že jeho adresátka spácha samovraždu. Situácia je neudržateľná a pani Dane Calthorpová, manželka miestneho vikára, sa rozhodne, že si pozve niekoho, kto si s takýmto prípadom dokáže poradiť. Jerry a Joanna sú pozvaní na čaj na faru, kde im Dane Calthorpová predstaví svoju drahú priateľku, návštevníčku zo St. Mary Mead, slečnu Marplovú. 
Adaptácie.
1. adaptácia - z roku 1985/ hlavná úloha: Joan Hicksonová; 2. adaptácia - z roku 2006/ hlavná úloha: Geraldine McEvanová
Zdroj.
M. Bunson: "Encyklopédia Agathy Christie"
DC Shoes

DC Shoes je americká spoločnosť, ktorá sa špecializuje na výrobu obuvi pre extrémne športy, skejtbording, snoubording, rovnako ako vyrába snoubordy, tričká, rifle, šiltovky a bundy. Spoločnosť bola založená v roku 1993 Kenom Blockom a Damonom Wayom a sídli v Huntington Beach v Kalifornii.
Dňa 8. marca 2004 bola spoločnosť DC Shoes kúpená spoločnosťou vyrábajúcou športové oblečenie Quiksilver za 87 miliónov amerických dolárov. DC Shoes sa presťahovala zo svojho pôvodného sídla vo Viste v Kalifornii do Huntington Beach v roku 2010.
František Šulc (1950)

František Šulc st. (* 8. jún 1950, Chotěboř) je česko-slovenský hádzanár, účastník LOH 1976, trojnásobný najlepší hádzanár Česko-Slovenska, neskôr tréner.
Svoju hráčsku kariéru začal v Karvinej, neskôr osem rokov strávil v Trnave, kde sa mu narodili deti František a Daniela.
Hrával na poste spojky. Stal sa trojnásobným najlepším hádzanárom Slovenska (v rokoch 1974, 1979 a 1981).
Bol súčasťou tímu, ktorý reprezentoval Česko-Slovensko v hádzanej Letných olympijských hrách 1976 v Montreali, kde sa umiestil na siedmom mieste. Odohral tu všetkých 5 zápasov a zaznamenal v nich celkovo 12 gólov.
Neskôr bol úspešným trénerom hádzanárov na Slovensku, začínal v Topoľčanoch, viedol mnohé kluby, ŠKP Bratislava, Nové Zámky a dvakrát prvoligovú Trnavu, kde skončil po postupe Trnavy do interligy (HIL). Vrcholom jeho trénerskej kariéry bol post reprezentačného trénera na Letných olympijských hrách 1992 v Barcelone. Od roku 2004 bol trénerom hádzanárov MŠK SIRS Považská Bystrica,
kde skončil v decembri 2008. Od sezóny 2011/2012 pôsobí na pozícii športového riaditeľa hádzanárskeho klubu HK Topoľčany.
Je otcom slovenského hádzanára Františka Šulca ml.
Antiopé (dcéra Nyktea)

Antiopé alebo Antiopa alebo Antiope (starogr. "Ἀντιόπη" – "Antiopé", ) je v gréckej mytológii dcéra tébskeho kráľa Nyktea (podľa inej verzie riečneho boha Asópa), milenka najvyššieho boha Dia.
Antiopé bola taká krásna, že upútala pozornosť najvyššieho boha Dia a stala sa jeho milenkou. Keď oťarchavela, zo strachu pred svojím otcom ušla do Sikyónu, kde sa s ňou oženil tamojší kráľ Epópeus. Jej otec Nykteus to znášal veľmi ťažko a keď umieral zaviazal svojho brata Lyka prísahou, aby nenechal Antiopu bez trestu. Lykos následne usporiadal vojenskú výpravu na Peloponéz, mesto Sikyón zničil, kráľa Epopea zabil a Antiopu zajal. Na spiatočnej ceste v boiótskej Eleutherii porodila Antiopa dvojčatá a pohodila ich v lese na vrchu Kitharión (podľa iných antických prameňov ich však v lese nechal Antiopin strýko Lykos na nátlak svojej manželky Dirky) 
Opustené deti potom našiel pastier, ktorý si ich vzal k sebe, dal im mená Amfión a Zéthos a vychoval ich. Po rokoch dospeli a z oboch sa stali urastení mládenci, ktorí sa povahou odlišovali. Amfión bol jemný, miloval hudbu, zatiaľ čo Zéthos bol silák, miloval lov a zápas. Napriek tomu žili spokojne spolu, nič netušiac o svojom pôvode.
Lykos a jeho manželka Dirké zatiaľ Antiopu uvrhli do väzenia, kde strávila dlhé roky, až kým jej Zeus nakoniec dopomohol k úteku do hôr. Možno to bola náhoda, možno božia vôľa, keď sa dostala práve k pastierovi a k svojim synom. Než si však mohli všetko vysvetliť, objavila sa Dirké, ktorá vyhlásila, že prijali otrokyňu na úteku a prikázala bratom, aby ju priviazali k rohom býka a nechali ju ním usmrtiť. Bratia váhali, ale nakoniec sa rozkaz kráľovnej odhodlali splniť. V poslednej chvíli im však pastier povedal, že je to ich matka a nahnevaní bratia okamžite Dirku potrestali rovnakým krutým spôsobom, akým ona chcela potrestať ich matku.
Antiopé a jej synovia sa potom vrátili do Téb. Po dohode s bohom Hermom upustili od potrestania kráľa Lyka, život mu ponechali, ale z mesta ho vyhnali. (podľa inej verzie ho zbavili vlády a zabili.) Potom sa ujali vlády, dali sa do zveľaďovania mesta a do výstavby silnejších hradieb.
Softbal na Letných olympijských hrách

 
Softbal bol prvýkrát oficiálne zaradený do programu Letných olympijských hier na Olympiáde 1996 v Atlante; ale len v kategórii žien. Naposledy sa objavil na olympiáde 2008 v Pekingu predtým, než bol spolu so bejzbalom vyradený z oficiálnych športov MOV v októbri 2009. V roku 2020 sa softbal vrátil do programu olympijských hier. Historických olympijským tabuľkám dominuje tím Spojených štátov, ktorý dokázal na OH zvíťaziť trikrát.
Bradley Wiggins

Bradley Wiggins, celým menom Bradley Marc Wiggins (* 4. apríl 1980, Gent, Belgicko) je britský dráhový a cestný cyklista. Do roku 2008 sa venoval dráhovej cyklistike, od roku 2009 cestnej. V súčasnosti (2013) jazdí za tím Sky Procycling. Na Tour de France 2012 sa stal ako prvý Brit v histórii celkovým víťazom.
Kariéra.
Na LOH v Sydney v roku 2000 získal bronzovú, na LOH v Pekingu 2008 dve zlaté medaily v dráhovej cyklistike. Profesionálnym cyklistom je od roku 2002. V roku 2012 sa stal prvým britským víťazom Tour de France v histórii.
Umiestnenie na pretekoch Grand Tour.
N – nedokončil
Majstrovstvá sveta v softbale žien 1990

Majstrovstvá sveta v softbale žien 1990 boli v poradí 7. majstrovstvá sveta v softbale žien, ktoré organizuje Medzinárodná softbalová federácia (ISF). Konali sa v meste Normal, v štáte Illinois, v USA od 13.21. júla 1990, za účasti 20 tímov. V USA sa konali ženské MS druhýkrát, keď predtým to bolo v roku 1974 (v Stratforde). Titul získali po štvrtýkrát domáce Američanky.
Ric Flair

Richard Morgan Fliehr (* 25. február 1949, Memphis, Tennessee, USA) je bývalý americký profesionálny wrestler, známy pod menom Ric Flair. 
Jeho kariéra trvala vyše 40 rokov. Pôsobil v spoločnostiach National Wrestling Alliance (NWA), World Championship Wrestling (WCW), World Wrestling Entertainment (WWE) a Total Nonstop Action Wrestling (TNA). Vo všetkých organizáciách získal dovedna 21 svetových titulov. Je členom Siene Slávy WWE.
Yokozuna

Rodney Agatupu Anoaʻi (* 2. október 1966 – † 23. október 2000) bol americký profesionálny wrestler. Známym sa stal vďaka pôsobeniu v spoločnosti World Wrestling Entertainment pod menom Yokozuna. Stvárňoval charakter japonského sumo zápasníka, no v skutočnosti mal samojský pôvod. Dva razy získal titul WWE. Zomrel v roku 2000. Od roku 2012 je členom Siene Slávy WWE.
Anaxibia

Anaxibia (starogr. "Ἀναξίβια" – "Anaxibia", ) môže byť:
York University

York University (skr. YorkU) je verejná univerzita v Toronte. Univerzita je tretia najväčšia v Kanade, študuje na nej 55 000 študentov, 250 000 študentov univerzitu absolvovalo. York University má desať fakúlt a 28 výskumných centier. Univerzita vznikla v roku 1959.
Od júla 2017 je rektorkou Rhonda Lenton. Jej predchodcom bol Mamdouh Shoukri.
Fakulty.
York University má 10 fakúlt pričom študenti môžu svoje programy kombinovať.
Majstrovstvá sveta v softbale žien 1994

Majstrovstvá sveta v softbale žien 1994 boli v poradí 8. majstrovstvá sveta v softbale žien, ktoré organizuje Medzinárodná softbalová federácia (ISF). Konali sa v meste St. John’s, v provincii Newfoundland a Labrador, v Kanade od 29. júla7. augusta 1994, za účasti 28 tímov. Titul získali po piatykrát (tretíkrát za sebou) Američanky.
Tieto majstrovstvá sveta boli zároveň kvalifikáciou na Letné olympijské hry 1996 v Atlante. Kvalifikovalo sa na ne 5 najlepších tímov.
Majstrovstvá sveta v ľadovom hokeji žien do 18 rokov 2013

Majstrovstvá sveta v ľadovom hokeji žien do 18 rokov 2013 boli šieste majstrovstvá sveta v ľadovom hokeji žien do 18 rokov, ktoré sa odohrali vo dvoch výkonnostných kategóriách: elitná Top divízia vo fínskom meste Heinola a v blízkej obci Vierumäki a I. divízia (hlavný turnaj) vo švajčiarskom Romanshorne. Kvalifikácia o dve voľné miestenky v I. divízii sa konala v škótskom Dumfries. Titul z roku 2012 obhájili hokejistky .
Top divízia.
Základné skupiny.
Osem účastníkov Top divízie bolo rozdelených do dvoch základných skupín:
Skupina B.
Zápasy.
Po skončení základných skupín turnaj Top divízie pokračoval rovnakým systémom ako na MS 2012. Víťazí skupín postúpili priamo do semifinále a tímy na druhých a tretích miestach sa stretli krížovým systémom (2A–3B a 2B–3A) vo štvrťfinále. Poslední zo skupín odohrali v dňoch 2. a 4. januára dva zápasy o udržanie v Top divízii. Išlo o sériu troch zápasov na dva víťazné. Keďže víťaz série bol po dvoch zápasoch známy, tretie stretnutie sa už hrať nemuselo.
Prvá divízia.
Kvalifikačný turnaj.
Najlepšie dva tímy kvalifikačného turnaja postupujú na hlavný turnaj I. divízie tohtosezónnych MS a tretí tím tabuľky postupuje do I. divízie budúcosezónnych MS, pretože od roku 2014 došlo k zmene formátu MS a z kvalifikácie bude postupovať jeden tím, ktorý bude čakať na účasť v I. divízii až do nasledujúceho roku.
Pozri aj.
Majstrovstvá sveta v ľadovom hokeji žien 2013
Nervová trubica

Nervová alebo neurálna trubica je embryonálny základ centrálneho nervového systému, z ktorého sa počas embryonálneho vývoja vytvorí mozog a miecha. 
Neurálna trubica vzniká z ektodermu medulárnej platničky, v ktorej sa najskôr vytvorí zárez, ktorý sa neskôr postupne od stredu ku koncom uzatvára. Ešte predtým sa z jej chrbtovej (dorzálnej) strany oddeľujú bunky, ktoré vytvárajú tzv. gangliovú lištu - budúce spinálne gangliá miechových a senzitívne gangliá hlavových nervov. Hlavový koniec trubice sa rozširuje do tzv. mozgových vačkov, krížový koniec sa pri uzatváraní významne nemení.
Letné olympijské hry 1928

Letné olympijské hry 1928, oficiálne známe ako IX. olympijské hry bola medzinárodná športová udalosť, ktorá sa konala v roku 1928 v Amsterdame, v Holandsku. Amsterdam sa uchádzal v rokoch 1920 a 1924, ale musel ustúpiť pre vojnové obete a preto sa konali v Antverpách a Paríži. Jediným kandidátom pre Letné olympijské hry 1928 bolo americké Los Angeles, kde sa konali Letné olympijské hry 1932.
Výber hostiteľského mesta.
Amsterdam navrhovali ako hostiteľské mesto Letných olympijských hier 1912, ešte pred tým, než bol založený Holandský olympijský výbor. V roku 1916 boli olympijské hry zrušené kvôli prvej svetovej vojne. V roku 1919 Holandský olympijský výbor opustil návrh na olympijské hry v Amsterdame, a tak sa konali v Antverpách v Belgicku ako hostiteľské mesto pre Letné olympijské hry 1920. Paríž bol vybratý za hostiteľské mesto pre Letné olympijské hry 1924, s tým, že Letné olympijské hry 1928 bude organizovať Amsterdam. Toto rozhodnutie podporované Holandským olympijským výborom, bolo vyhlásené Medzinárodným olympijským výborom dňa 2. júna 1921. Toto rozhodnutie bolo spochybnené Američanmi, ale ich pridelenie olympijských hier leta 1928 do Los Angeles a znovu v roku 1923. Los Angeles bolo nakoniec vybrané ako hostiteľské mesto Letných olympijských hier 1932.
Whistle

„Whistle“ je skladba amerického rappera Flo Ridu, z jeho štvrtého štúdiového albumu "Wild Ones" z roku 2012. Bola vydaná dňa 24. apríla 2012 ako tretí singel z albumu. Skladbu napísali Flo Rida, David Glass, Marcus Killian, Justin Franks, Breyan Isaac a Antonio Mobley, kým produkciu mali v rukách DJ Frank E a Glass.
„Whistle“ je gitarou vedená hip-hopová skladba s pískajúcou melódiou. Od jej vydania získala zmiešané a pozitívne recenzie od kritikov. V jej prospech je popový zvuk, čím sa stala ďalším potencionálnym hitom s jej "chytľavým" hákom. Avšak niekoľko kritikov dalo skladbe zmiešané recenzie kvôli textu, ktorý nazvali "najjemnejšou skladbou všetkých čias".
Súvisiace hudobné video skladby režíroval Marc Klasfeld a bolo vydané dňa 24. mája 2012. Bolo filmované v Acapulcu v Mexiku.
Zostava.
zostava pochádza z poznámok albumu "Wild Ones".
JPMorgan Chase

JPMorgan Chase &amp; Co. je jedna z najstarších firiem na svete poskytujúca finančné služby. Zameriava sa predovšetkým na investičné bankovníctvo, finančné služby pre spotrebiteľov, drobné a obchodné bankovníctvo, spracovanie finančných transakcií, správu majetku a investície do súkromných podnikov výmenou za podiel na ich základnom imanie. Je súčasťou burzového indexu Dow Jones Industrial Average.
Firma má svoje ústredie v New York a jej majetok sa odhaduje na 2,3 biliónov dolárov. V súčasnosti je JPMorgan Chase najväčšou bankovou inštitúciou v USA.
Majstrovstvá sveta v softbale žien 1998

Majstrovstvá sveta v softbale žien 1998 boli v poradí 9. majstrovstvá sveta v softbale žien, ktoré organizuje Medzinárodná softbalová federácia (ISF). Konali sa v meste Fujinomiya, v Japonsku od 20.30. júla 1998, za účasti 17 tímov. Jediným nováčikom turnaja bolo Dánsko. Titul získali po šiestykrát (štvrtýkrát za sebou) Američanky.
Zoznam významných svetových klarinetistov

Toto je zoznam významných svetových klarinetistov klasickej hudby. Zoznam je možné dopĺňať.
Manhattan Beach (Kalifornia)

Manhattan Beach je mesto na juhozápade Los Angeles County v americkom štáte Kalifornia. 
V roku 2000 činila jeho populácia 33 852 obyvateľov na rozlohe 26,8 km². 
Západne od mesta sa rozkladá Tichý oceán, severne od mesta sa nachádza mesto El Segundo a južným smerom potom mesto Hermosa Beach. Manhattan Beach je domovom volejbalu a surfingu. Počas zimy môžu tunajšie oceánske vlny dosahovať výšku až 3,6 metra. Východne odtadiaľ sa nachádzajú mestá Hawthorne a Redondo Beach. Manhattan Beach je jedno z troch takzvaných Beach Cities (alebo plážových miest) v South Bay.
Geografia.
Rozloha mesta je 26,8 km², z toho je 10,2 km² zem a 16,7 km² vodná plocha. Disponuje 162 000 m² plážami určených pre rekreáciu, 239 000 m² parkov a jedno mestské golfové ihrisko a jednou diaľnicou.
Klíma.
Mesto je známe pre svoje celoročne príjemne teplé počasie.
Česko-Slovensko na Letných olympijských hrách 1928

Česko-Slovensko na Letných olympijských hrách 1928 v Amsterdame v Holandsku reprezentovalo 70 športovcov, z toho 1 žena. Najmladším účastníkom bol vzpierač Jan Kostrba (18 rokov, 144 dní), najstarším drezér koní Emanuel Thiel (45 rokov, 101 dní). Reprezentanti vybojovali 9 medailí, z toho 2 zlaté, 5 strieborných a 2 bronzové.
Listina práv (USA)

Listina práv Spojených štátov amerických () je súhrnný názov pre prvých desať dodatkov k ústave Spojených štátov, ktoré obmedzujú moc americkej federálnej vlády a zakotvuje základné demokratické práva. Účelom tohoto obmedzenia je ochrana prirodzených práv, teda slobody, osobného vlastníctva a ďalej slobody vyznania, slova, slobodnej tlače, zhromažďovania, ale aj práva na držanie a nosenie zbrane.
Táto listina základných práv bola v roku 1789 prednesená prvému Kongresu Jamesom Madisonom (neskôr sa stal americkým prezidentom) a bola vydaná v platnosť 15. decembra 1791 po ratifikácii v jednotlivých členských štátoch Únie.
Bill of Rights hrá ústrednú rolu v americkom právnom a politickom systéme a je pretrvávajúcim symbolom slobôd a kultúry amerického národa. Jedna z prvých štrnástich kópií tejto listiny je verejne sprístupnená v Národnom archíve vo Washingtonu.
Meňavky

Meňavky alebo zriedkavo menivky alebo skôr staršie améby môže byť slovenský názov niektorého z nasledujúcich taxónov:
Meňavka alebo zriedkavo menivka alebo améba môže byť:
Meňavka môže byť aj slovenský názov rodov Amoeba, Entamoeba, Malpighamoeba a u niektorých autorov aj rodu Pelomyxa
Améba môže byť aj starší názov rodu Amoeba
Majstrovstvá sveta vo futbale 2010 – Semifinále

Semifinále Majstrovstiev sveta vo futbale 2010 bola tretia časť play-off fázy majstrovstiev. Do tejto fázy postupovali víťazi štvrťfinálových zápasov. Víťazi semifinále postupovali do Finále. Ak nastala po 90-tich minútach remíza, nasledovalo predĺženie (dvakrát 15 minút). Ak by ani potom nebol známy víťaz, zápas sa rozhodoval v penaltovom rozstrele.
Polybos (Korint)

Polybos (starogr. "Πόλυβος" – "Polybos", ) je v gréckej mytológii korintský kráľ, ktorý sa sa ujal najdúcha Oidipa.
Tébsky kráľ Laios mal byť podľa veštby zavraždený vlastným synom. Aby sa predpoveď nenaplnila, nechcel mať vlastných potomkov. Po rokoch mu jeho manželka Iokasté predsa len porodila syna a on z obavy naplnenia veštby prikázal otrokovi, aby dieťa odniesol z paláca, zmrzačil mu nohy a pohodil v lese. 
Otrok sa však nad dieťaťom zľutoval a dal ho pastierovi, ktorý ho neskôr odniesol na korintský hrad kráľovi Polybovi. Kráľ Polybos a jeho manželka Meropé nemali deti, preto dieťa prijali za vlastné. Dieťa podľa opuchnutých nôh dostalo meno Oidipus (v preklade „s opuchnutými nohami") a vychovali ho, ako sa patrilo na následníka trónu. Keď Oidipus dospel, z náznakov vyrozumel, že nemusí byť ich vlastným synom, preto odišiel do Delf, aby sa tam dozvedel niečo o svojej minulosti. Z úst veštkyne Pýtie sa o svojej minulosti nič dozvedel, ale jej predpoveď do budúcnosti bola krutá: zabije vraj svojho vlastného otca a ožení sa s vlastnou matkou. Pretože sa domnieval, že Polybos a Meropé môžu byť jeho rodičia, odišiel z Korintu a vydal sa do Téb.
Už cestou sa naplnila prvá časť veštby: ešte než vkročil do brán mesta, v úzkej rokline po konflikte pri vzájomnom vyhýbaní sa, zabil neznámeho starého muža. Až o mnoho rokov neskôr vyšlo najavo, že ten muž bol tébsky kráľ Laios, jeho otec. Keďže Oidipus následne oslobodil Téby od príšernej Sfingy, ľud si ho zvolil za kráľa a tak sa stal manželom ovdovenej kráľovnej Iokasty. Po mnoho rokov potom všetci žili spokojne, až kým na Téby nečakane udrel mor. Aby odvrátili túto hroznú pohromu vydali sa Tébania po radu do Delf, kde dostali túto odpoveď: vyžeňte vraha svojho kráľa Laia, ktorý svojou prítomnosťou privolal na mesto boží hnev.
Veštec Teiresias nakoniec odhalil pravdu a v rovnakom čase zomrel aj kráľ Polybos a jeho poslovia oznámili správu, že Polybos a Meropé neboli Oidipovými pravými rodičmi a že má prísť do Korintu ako právoplatný nástupca.
Tieto správy dohnali kráľovnú Iokasté k samovražde a nešťastný Oidipus sa oslepil. Výčitky a nenávisť okolia Oidipa následne vyhnali z Téb a slepý kráľ sprevádzaný dcérou Antigonou nakoniec našiel svoj pokoj, keď prišiel do Kolónu, kde opustil tento svet a odobral sa do chmúrnej Hádovej ríše.
Majstrovstvá sveta v softbale žien 2002

Majstrovstvá sveta v softbale žien 2002 boli v poradí 10. majstrovstvá sveta v softbale žien, ktoré organizuje Medzinárodná softbalová federácia (ISF). Konali sa v Saskatoone, v provincii Saskatchewan, v Kanade od 26. júla4. augusta 2002, za účasti 16 tímov. Nováčikmi turnaja bol Rusko a Dominikánska republika. Titul získali po siedmykrát (piatykrát za sebou) Američanky.
Majstrovstvá tiež slúžili ako kvalifikácia na Letné olympijské hry 2004 v Aténach. Kvalifikovali sa na ne 4 najlepšie tímy.